CELEX: 52015PC0037
Language: lv
Date: 2015-02-03
Title: Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanās fonda izmantošanu (pieteikums EGF/2014/018 GR/Attica Broadcasting)

EIROPAS
                           KOMISIJA
                                                   Briselē, 3.2.2015.
                                                   COM(2015) 37 final
                                        Priekšlikums
                  EIROPAS PARLAMENTA UN PADOMES LĒMUMS
   par Eiropas Globalizācijas pielāgošanās fonda izmantošanu (pieteikums EGF/2014/018
                                  GR/Attica Broadcasting)
LV                                                                                    LV
 ---pagebreak---                                          PASKAIDROJUMA RAKSTS
   PRIEKŠLIKUMA KONTEKSTS
   1.         Eiropas Globalizācijas pielāgošanās fonda (EGF) finansiālā ieguldījuma
              piemērošanas noteikumi ir izklāstīti Eiropas Parlamenta un Padomes 2013. gada
              17. decembra Regulā (ES) Nr. 1309/2013 par Eiropas Globalizācijas pielāgošanās
              fondu (2014–2020) un ar ko atceļ Regulu (EK) Nr. 1927/20061 (“EGF regula”).
   2.         Grieķijas iestādes iesniedza pieteikumu EGF/2014/018 GR/Attica Broadcasting, lai
              saņemtu finansiālu ieguldījumu no EGF pēc darba ņēmēju atlaišanas un darbības
              izbeigšanas saskaņā ar EGF regulas 3. pantu (turpmāk "atlaišana") 16 uzņēmumos,
              kas darbojas NACE 2. redakcijas 60. nodaļas (“Radio un televīzijas programmu
              izstrāde un apraide”)2 nozarē NUTS 2. līmeņa3 reģionā Atikā (EL 30), Grieķijā.
   3.         Pēc šā pieteikuma pārbaudes Komisija saskaņā ar visiem EGF regulas
              piemērojamajiem noteikumiem secināja, ka nosacījumi finansiālā ieguldījuma
              saņemšanai no EGF ir izpildīti.
   PIETEIKUMA KOPSAVILKUMS
   EGF pieteikums:                                             EGF/2014/018 GR/Attica Broadcasting
   Dalībvalsts:                                                Grieķija
   Attiecīgais(-ie) reģions(-i) (NUTS 2. līmenis)              Atika (EL 30)
   Pieteikuma iesniegšanas datums:                             4.9.2014.
   Pieteikuma saņemšanas apliecinājuma datums:                 18.9.2014.
   Papildu informācijas pieprasījuma datums:                   18.9.2014.
   Papildu 2 nedēļu pieprasījuma datums, lai sniegtu           29.10.2014.
   pieprasīto informāciju
   Papildu informācijas sniegšanas termiņš:                    13.11.2014.
   Izvērtējuma pabeigšanas termiņš:                            5.2.2015.
   Intervences kritērijs:                                      EGF regulas 4. panta 1. punkta
                                                               b) apakšpunkts
   Saimnieciskās darbības nozare(-es) (NACE 2. red.            60. nodaļa ("Radio un televīzijas
   nodaļa)                                                     programmu izstrāde un apraide")
   Pārskata periods (deviņi mēneši):                           2013. gada 12. septembris — 2014. gada
                                                               12. jūnijs
   Atlaisto darba ņēmēju skaits vai darbības                                                             928
   pārtraukšanas gadījumu skaits pārskata periodā:
   To atbalsttiesīgo saņēmēju skaits, kuri varētu                                                        928
   piedalīties attiecīgajos pasākumos:
   Jauniešu skaits, kuri nav nodarbināti un nav                                                              0
   1
            OV L 347, 20.12.2013., 855. lpp.
   2
            Eiropas Parlamenta un Padomes 2006. gada 20. decembra Regula (EK) Nr. 1893/2006, ar ko izveido
            NACE 2. red. saimniecisko darbību statistisko klasifikāciju, kā arī groza Padomes Regulu (EEK)
            Nr. 3037/90 un dažas EK regulas par īpašām statistikas jomām (OV L 393, 30.12.2006., 1. lpp.).
   3
            Komisijas 2012. gada 8. novembra Regula (ES) Nr. 1046/2012, ar ko īsteno Eiropas Parlamenta un
            Padomes Regulu (EK) Nr. 1059/2003 par kopējas statistiski teritoriālo vienību klasifikācijas (NUTS)
            izveidi attiecībā uz jaunā reģionālā sadalījuma laikrindu nosūtīšanu (OV L 310, 9.11.2012., 34. lpp.).
LV                                                          2                                                      LV
 ---pagebreak---    iesaistīti izglītības vai apmācības procesā (NEET),
   kuriem paredzēts sniegt atbalstu:
   Individualizēto pakalpojumu budžets (EUR)                                           8 200 000
   EGF pasākumu īstenošanas budžets4 (EUR)                                               210 000
   Kopējais budžets (EUR)                                                              8 410 000
   EGF ieguldījums (60 %) (EUR)                                                        5 046 000
   PIETEIKUMA IZVĒRTĒJUMS
   Procedūra
   4.          Pieteikumu EGF/2014/018 GR/Attica Broadcasting Grieķijas iestādes iesniedza
               12 nedēļu laikā no dienas, kad bija izpildīti EGF regulas 4. punktā minētie
               intervences kritēriji, t. i., 2014. gada 4. septembrī. Komisija apliecināja pieteikuma
               saņemšanu divās nedēļās no pieteikuma iesniegšanas dienas — 2014. gada
               18. septembrī. Tanī pašā datumā Komisija pieprasīja papildu informāciju no
               Grieķijas iestādēm. Grieķijas iestādes sniedza papildu informāciju astoņu nedēļu
               laikā no pieprasījuma datuma pēc savlaicīga Grieķijas iestāžu lūgtā divu nedēļu
               pagarinājuma. Termiņš, līdz kura beigām Komisijai būtu jāizvērtē pieteikuma
               atbilstība finansiālā ieguldījuma piešķiršanas nosacījumiem, proti, 12 nedēļas no
               pilnīga pieteikuma saņemšanas dienas, beidzas 2015. gada 5. februārī.
   Pieteikuma atbilstība
   Attiecīgie uzņēmumi un atbalsta saņēmēji
   5.          Pieteikums attiecas uz 928 darba ņēmējiem, kuri atlaisti no darba5 16 uzņēmumos6,
               kas darbojas NACE 2. redakcijas 60. nodaļas (“Radio un televīzijas programmu
               izstrāde un apraide”) nozarē NUTS 2. līmeņa reģionā Atikā (EL 30).
   Intervences kritēriji
   6.          Grieķijas iestādes iesniedza pieteikumu saskaņā ar EGF regulas 4. panta 1. punkta
               b) apakšpunktā minēto intervences kritēriju, kas nosaka vismaz 500 darba ņēmēju
               atlaišanu deviņu mēnešu pārskata perioda laikā uzņēmumos, kas darbojas vienā
               ekonomikas nozarē, kas definēta NACE 2. red. nodaļas līmenī, un kuri atrodas vienā
               vai divos dalībvalsts kaimiņu reģionos, kas definēti NUTS 2. līmenī.
   7.          Deviņu mēnešu pārskata periods ilgst no 2013. gada 12. septembra līdz 2014. gada
               12. jūnijam.
   Atlaisto darba ņēmēju skaita un darbības beigšanas aprēķināšana
   8.          Visi darba ņēmēju atlaišanas gadījumi tika aprēķināti no faktiskās līguma
               pārtraukšanas dienas vai līguma termiņa beigām.
   Atbalsttiesīgie saņēmēji
   9.          Kopējais atbalsttiesīgo saņēmēju skaits ir 928.
   Saikne starp darba ņēmēju atlaišanu un globālo finanšu un ekonomikas krīzi, kas risināta
   Regulā (EK) Nr. 546/2009
   10.         Lai noteiktu saikni starp darba ņēmēju atlaišanu un globālo finanšu un ekonomikas
               krīzi, kas risināta Regulā (EK) Nr. 546/2009, Grieķija apgalvo, ka Grieķijas
   4
             Saskaņā ar Regulas (ES) Nr. 1309/2013 7. panta 4. punktu.
   5
             EGF regulas 3. panta a) punkta nozīmē.
   6
             Attiecīgo uzņēmumu sarakstu un ziņas par katrā uzņēmumā atlaisto darba ņēmēju skaitu skat.
             pielikumā.
LV                                                       3                                              LV
 ---pagebreak---            ekonomika atrodas dziļā recesijā jau sesto gadu pēc kārtas (2008.‒2013. gads).
           Saskaņā ar Grieķijas statistikas iestādes (ELSTAT) datiem kopš 2008. gada Grieķijas
           IKP ir samazinājies par 25,7 procentu punktiem; valsts patēriņš par 21 procentu
           punktu un privātais patēriņš — par 32,3 procentu punktiem, savukārt bezdarbs
           palielinājās par 20,6 procentu punktiem. Lai gan tiek lēsts, ka Grieķijas ekonomika
           atrodas uz izaugsmes atjaunošanas ceļa un dažu šo rādītāju prognozes 2014. gadam7
           jau ir pozitīvas, tuvākajā nākotnē darba tirgū joprojām būs vērojamas grūtības.
   11.     Lai veiktu ārējā parāda maksājumus, 2008. gadā Grieķijas valdība īstenoja tādus
           nepopulārus pasākumus kā nodokļu ieņēmumu palielināšana, valsts izdevumu
           racionalizācija un darba ņēmēju algu samazināšana publiskajā sektorā. Arī privātajā
           sektorā algas ir samazinājušās, mēģinot palielināt Grieķijas ekonomikas
           konkurētspēju. Kopš 2008. gada tūkstošiem uzņēmumu ir pārtraukuši darbību un
           slēgti, atlaižot personālu, un tūkstošiem pašnodarbinātu personu ir beigušas darbību,
           strauji palielinot bezdarba rādītājus. Samazināto ienākumu tūlītējā ietekme bija
           privātā patēriņa samazināšanās, jo īpaši attiecībā uz tādām precēm, kas nav pirmās
           nepieciešamības preces.
   12.     Mājsaimniecību patēriņa samazināšanās tendences 2009. gadā Grieķijā bija līdzīgas
           negatīvajām tendencēm ES-27 valstīs. Mājsaimniecību patēriņa rādītāji 2010. un
           2011. gadā ES-27 uzlabojās, bet 2012. gadā tie atkal pazeminājās. Mājsaimniecību
           patēriņš Grieķijā kopš finanšu un ekonomikas krīzes sākuma ir samazinājies, un
           rādītāji ir pasliktinājušies katru gadu.
          Mājsaimniecību patēriņš(% izmaiņas salīdzinājumā ar iepriekšējo gadu)
                                    2008.            2009.            2010.           2011.             2012.
           ES-27                     0,44             -1,67            1,04             0,26            -0,74
           Grieķija                  4,67             -1,91           -6,39            -7,91            -9,07
           Avots: Eurostat.
   13.     Saskaņā ar ELSTAT ziņojumu par mājsaimniecību ieņēmumiem un dzīves apstākļiem
           23 % no Grieķijas iedzīvotājiem 2012. gadā dzīvoja zem nabadzības sliekšņa8.
   14.     Saskaņā ar 2014. gada jūlijā publicēto jaunāko INE-GSEE9 pētījumu10 trīs no četriem
           darbiniekiem vai darba ņēmējiem norādīja, ka viņu ienākumu līmenis 2014. gadā
           darba samaksas samazinājumu dēļ ir krities salīdzinājumā ar iepriekšējo gadu.
           Turklāt 38 % respondentu uzskata, ka viņu darba samaksa nākamajā ceturksnī atkal
           tiks samazināta. Lielākā daļa respondentu attiecīgi samazināja savus izdevumus, jo
           īpaši budžetu precēm, kas nav pirmās nepieciešamības preces, piemēram, žurnāliem
           un laikrakstiem.
   15.     Saistībā ar radio un televīzijas programmu izstrādes un apraides nozari līdz šim nav
           iesniegts neviens cits EGF pieteikums.
   Notikumi, kas izraisījuši darba ņēmēju atlaišanu un darbības beigšanu
   7
         http://ec.europa.eu/economy_finance/eu/forecasts/2014_autumn_forecast_en.htm.
   8
         Grieķijā ir noteikts nabadzības slieksnis attiecībā uz fiziskām personām EUR 5708 gadā vienam
         cilvēkam un attiecībā uz mājsaimniecībām, kurās ir divi pieaugušie un divi bērni, kuri nav vecāki par
         14 gadiem, — EUR 11 986.
   9
         http://www.inegsee.gr/wp-content/uploads/2014/07/Symperasmata.pdf.
   10
         Grieķijas Vispārējā darba konfederācijas Darba institūts.
LV                                                     4                                                       LV
 ---pagebreak---    16.        Grieķijas iestādes apgalvoja, ka atlaišanu galvenokārt izraisīja 2 faktori: 1)
              mājsaimniecībām pieejamo ieņēmumu samazinājums, kas notika nodokļu sloga
              palielinājuma, algu samazinājuma (gan privātajā, gan publiskajā sektorā) un augošā
              bezdarba dēļ un kura rezultātā ievērojami pazeminājās pirktspēja, kā arī vajadzība
              samazināt tēriņus, atsakoties no tā, bez kā ikdienā var iztikt; 2) spēcīga uzņēmumu
              un privātpersonu kreditēšanas samazināšanās, jo trūka līdzekļu Grieķijas bankās.
              Saskaņā ar Grieķijas Bankas sniegto informāciju kopš 2010. gada mājsaimniecībām
              un uzņēmumiem (izņemot finanšu uzņēmumus) piešķirto aizdevumu gada izaugsmes
              rādītājs ir bijis negatīvs naudas trūkuma dēļ Grieķijas bankās11.
   17.        Laikposmā no 2009. līdz 2012. gadam uzņēmumi, kas darbojās plašsaziņas līdzekļu
              nozarē12, pārtrauca savu darbību vai samazināja sava personāla algas13. Tādējādi
              samazinājās plašsaziņas līdzekļu uzņēmumu ieņēmumi, jo reklāmas izdevumi, kas ir
              viens no to ieņēmumu pamatavotiem, krasi samazinājās. 2012. gadā reklāmas
              izdevumi plašsaziņas līdzekļos sasniedza EUR 1,14 miljardus, savukārt 2008. gadā
              tie bija EUR 2,67 miljardi, kas ir 57 % samazinājums14.
   18.        Rezultātā visu veidu un kategoriju uzņēmumi plašsaziņas līdzekļu nozarē sāka
              saskarties ar nopietnām problēmām segt savas saistības. Maksājumu bilances liecina,
              ka plašsaziņas līdzekļu uzņēmumu kopējās saistības 2010. un 2011. gadā pārsniedza
              EUR 3,2 miljardus, no kurām 50 % bija īstermiņa saistības15.
   19.        Šajā sakarā radio un televīzijas programmu izstrādes un apraides nozares uzņēmumi
              ir saskārušies ar nopietnām problēmām attiecībā uz uzņēmuma dzīvotspēju, jo to
              finansējums un darbība krīzes laikā kļuva arvien sliktāka. Turpmāk tabulā ir sniegts
              radio un televīzijas programmu izstrādes un apraides nozares uzņēmumu
              apgrozījuma izmaiņas, kas labi raksturo nepārtraukto lejupslīdošo tendenci pēdējos
              gados: radio un televīzijas programmu izstrādes un apraides nozares (60. nodaļa)
              uzņēmumu apgrozījuma indekss pēdējos trīs gados (2010.-2013. g.) ir sarucis par
              vairāk nekā 40 %.
              1. tabula. Apgrozījuma indeksa izmaiņas radio un televīzijas programmu
              izstrādes un apraides nozares uzņēmumos (60. nod., NACE 2. red.) Grieķijā
              2010.-2014. g.
                                                                               IZMAIŅAS
                                          2010.    2011.    2012.      2013.                2014.*
                                                                               2010. -2013.
   60. nod.
   Radio un televīzijas
                                           100,0     73,0      61,0       56,2        -43,8   57,7
   programmu izstrāde un
   apraide(bāzes gads:2010=100)
              * Aplēses
   20.        Naudas plūsmas trūkums kā Grieķijas ekonomikas recesijas blakusparādība tikai
              vairoja uzņēmumu grūtības radio un televīzijas programmu izstrādes un apraides
              nozarē.
   21.        Jauno tīmekļa plašsaziņas līdzekļu iespējas, kas nepārtraukti piesaista arvien lielāku
              apmeklētāju skaitu, izraisīja ievērojamu reklāmas ieņēmumu samazinājumu
   11
            http://www.bankofgreece.gr/BogEkdoseis/Summary_Annrep2013.pdf.
   12
            Skatīt arī EGF pieteikumu EGF/2014/015 EL/Publishing activities.
   13
            http://www.efsyn.gr/?p=5033.
   14
            http://www.3comma14.gr/pi/?survey=16005.
   15
            http://www.efsyn.gr/?p=5033.
LV                                                     5                                             LV
 ---pagebreak---             (34,3 %16 laikposmā no 2008. līdz 20011. gadam) radio un televīzijas programmu
            izstrādes un apraides uzņēmumos. Nepārtrauktā Grieķijas patērētāju ienākumu
            samazināšanās izdarīja korekcijas patēriņa ieradumos un attieksmē, un tādējādi
            pieprasījums pēc reklāmas būtiski samazinājās. Kopā ar naudas plūsmas trūkumu
            šāds samazinājums neļāva uzņēmumiem radīt jaunas programmas un rezultātā
            noveda pie atbilstoša nodarbinātības krituma nozarē par 29,3 % laikposmā no
            2010. gada līdz 2013. gadam.17
   Paredzamā atlaišanas ietekme uz ekonomiku un nodarbinātību vietējā, reģionālā vai valsts
   līmenī
   22.      Atlaišanas gadījumiem ir ievērojama negatīva ietekme uz vietējo, reģionālo un valsts
            ekonomiku. Grieķijā bezdarbnieku skaits laikposmā no 2008. līdz 2013. gadam
            pieauga četras reizes.
   Bezdarba līmenis
            Avots: Eurostat.18
   23.      Tajā pašā laikā bezdarba līmenis Atikas reģionā 2014. gada 1. ceturksnī bija 28 %
            (vidējais rādītājs Grieķijā ir 27,8 %)19. Reģions sniedza ieguldījumu Grieķijas IKP ar
            43 % (tāpēc uzņēmumu piedzīvotā krīze ietekmē visas Grieķijas ekonomiku). Tas
            ietver arī lielāko bezdarbnieku daļu Grieķijā salīdzinājumā ar pārējiem 12 reģioniem,
            un šis fakts negatīvi ietekmē darbaspēka situāciju Atikas reģionā.
   24.      Turklāt tika konstatēts, ka lielākā daļa uzņēmumu Atēnu plašākā teritorijā saskaras ar
            kopējām dzīvotspējas problēmām. Tādēļ šajā kontekstā ir acīmredzams, ka atlaišana
            no darba radio un televīzijas programmu izstrādes un apraides nozares uzņēmumos ir
            radījusi pārslodzi reģionā, kuru jau tā bija smagi skārušas krīzes negatīvās sekas.
   16
          http://www.3comma14.gr/pi/?survey=12106.
   17
          Grieķijas Statistikas iestāde. INE GSEE (Grieķijas Darba institūts) apstrādāti dati
   18
          Code tsdec450
   19
          Avots: Grieķijas Statistikas iestāde, Darbaspēka apsekojums, 1. ceturkšņa dati.
LV                                                       6                                         LV
 ---pagebreak---    Paredzētie atbalsta saņēmēji un ierosinātās darbības
   Paredzētie atbalsta saņēmēji
   25.      Aprēķinātais paredzēto atbalsta saņēmēju skaits, kuri varētu piedalīties pasākumos, ir
            928. Potenciālos dalībniekus pēc to dzimuma, valstspiederības un vecuma grupas var
            iedalīt šādi:
                                   Kategorija                 Atbalsta saņēmēju
                                                                    skaits
                     Dzimums:          vīrieši:                   521    (56,14 %)
                                       sievietes:                 407    (43,86 %)
                     Valstspiederība: ES valstspiederīgie:        926    (99,78 %)
                                       nav               ES         2      (0,22 %)
                                       valstspiederīgie:
                     Vecuma grupa:     15–24 gadi:                 12      (1,29 %)
                                       25-29 gadi:                 78      (8,40 %)
                                       30-54 gadi:                814    (87,72 %)
                                       55-64 gadi:                 22      (2,37 %)
                                       vairāk nekā 64 gadi:         2      (0,22 %)
   Ierosināto darbību attiecināmība
   26.      Individualizētie pakalpojumi, kas sniedzami atlaistajiem darba ņēmējiem, sastāv no
            šādām darbībām.
            Profesionālā orientācija. Šis papildpasākums, kuru piedāvās visiem dalībniekiem,
            ietver turpmāk minētos posmus.
                   1. Vajadzību reģistrēšana un izmeklēšana. Pirmais pasākums, kas tiek
                   nodrošināts visiem dalībniekiem, ietver datu reģistrēšanu un gan personisko,
                   gan profesionālo un sociālo vajadzību identifikāciju, kā arī informācijas
                   sniegšanu par pieejamajiem pakalpojumiem un apmācības programmām, kā arī
                   prasmēm un apmācības prasībām.
                   2. Personiskās un profesionālās atbilstības dokuments. Paredzēts palīdzēt
                   darba ņēmējiem noteikt savas prasmes un iespējas saistībā ar savām interesēm
                   un izveidot reālistisku karjeras plānu. Prasmju izvērtēšana ietver intensīvu un
                   individualizētu konsultēšanu, kura veidota kā programma, kas sastāv no
                   dažādiem posmiem, kuros darba ņēmējs un konsultants izskata konkrētu
                   jautājumu (piem., iespējas, intereses, motivācijas un cerību analīze, šķēršļi u.
                   c.). Pēc izvērtēšanas tiek izveidots personiskās un profesionālās atbilstības
                   dokuments, kurā ietverts dalībnieka prasmju kopsavilkums, viņa individuālais
                   projekts un rīcības plāns.
                   3. Personiskās un profesionālās attīstības procedūra. Tajā ietver turpmāk
                   minēto. 1) Profesionālo mērķu definēšana līdztekus darba meklēšanas
                   pasākumiem; 2) darba iespēju noteikšana un izvērtēšana; 3) iespējamie
                   pieteikuma iesniegšanas veidi uz amatu; 4) CV un pavadvēstules sagatavošana;
LV                                                   7                                              LV
 ---pagebreak---                    5) sagatavošanās pārrunām; 6) pamatzināšanu sniegšana par darba tirgu un par
                   iestāžu, darba, uzņēmējdarbības un juridiskajiem jautājumiem.
                   4. Individuālais rīcības plāns. Konsultanti palīdzēs darba ņēmējiem apmācību
                   programmas un individuālā plāna, kas saistīts ar reintegrāciju nodarbinātībā,
                   īstenošanas laikā. Dalībnieki, kas ir ieinteresēti uzņēmuma izveidē, šā
                   profesionālās orientācijas pasākuma ietvaros saņems vispārīgu atbalstu un
                   konsultācijas par uzņēmējdarbību.
                   5. Uzraudzība. Tā paredzēta, lai uzraudzītu dalībniekus sešus mēnešus pēc
                   pasākumu īstenošanas beigām.
            Apmācība, pārkvalifikācija un arodmācība. Šā pasākuma ietvaros tiek nodrošināti
            arodmācību kursi, kas atbilst darba ņēmēju vajadzībām, kuras noteiktas profesionālās
            orientācijas konsultāciju laikā, un tajās jomās un nozarēs, kurās ir labas attīstības
            perspektīvas un kuras atbilst atzītām vajadzībām darba tirgū. Tiks sniegti divi
            apmācību veidi: profesionālās tālākizglītības programmas, un specializētas
            apmācības vai izglītības programmas.
            Pašnodarbinātības subsīdija. Darbinieki, kuri veidos savus uzņēmumus, saņems līdz
            pat EUR 15 000 kā palīdzību, lai segtu sākumposma izmaksas. Grieķijā viena no
            lielākajām problēmām, ar kurām uzņēmēji saskaras, sākot uzņēmējdarbību, ir
            piekļuve finansējumam. Nepietiekamu līdzekļu dēļ bankas noraida lielāko daļu no
            aizdevuma pieprasījumiem. Šā pasākuma mērķis ir veicināt uzņēmējdarbību,
            sniedzot finansiālu atbalstu.
            Pabalsts darba meklētājiem un mācību pabalsts. Lai segtu izdevumus, kas radušies,
            piedaloties profesionālās orientācijas pasākumā, atbalsta saņēmēji saņems EUR 50
            par katru līdzdalības dienu. Apmeklējot mācības, pabalsts būs EUR 6 stundā.
            Mobilitātes pabalsts. Darbinieki, kuri pieņems darba piedāvājumu, kura dēļ tiem
            jāmaina dzīvesvieta, saņems vienreizēju maksājumu EUR 2000, lai segtu
            nepieciešamos izdevumus.
   27.      Aprakstītās ierosinātās darbības ir aktīva darba tirgus pasākumi atbilstīgi EGF
            regulas 7. pantā noteiktajām darbībām, par kurām ir tiesības saņemt atbalstu. Tās
            neaizstāj pasīvos sociālās aizsardzības pasākumus.
   28.      Grieķijas iestādes ir sniegušas nepieciešamo informāciju par darbībām, kas
            attiecīgajiem uzņēmumiem ir obligāti jāveic saskaņā ar valsts tiesību aktiem vai
            koplīgumiem. Iestādes ir apliecinājušas, ka EGF finansiālais ieguldījums neaizstās
            minētās darbības.
   Aplēstais budžets
   29.      Aplēstās kopējās izmaksas ir EUR 8 410 000, kas ietver izdevumus par
            individualizētiem pakalpojumiem EUR 8 200 000 apmērā un izdevumus par
            sagatavošanās, pārvaldības, informācijas un reklāmas, kontroles un ziņošanas
            pasākumiem EUR 210 000 apmērā.
   30.      Kopējais finansiālais ieguldījums, kas pieprasīts no EGF, ir EUR 5 046 000 (60 % no
            kopējām izmaksām).
LV                                                 8                                              LV
 ---pagebreak---                                                                            Aplēstās           Aplēstās
                                                        Aplēstais                              kopējās
                                                                         izmaksas par
                       Darbības                        dalībnieku                             izmaksas
                                                          skaits             vienu
                                                                       dalībnieku(EUR)          (EUR)
   Individualizēti pakalpojumi (darbības saskaņā ar EGF regulas 7. panta 1. punkta a) un c) apakšpunktu)
   Profesionālā orientācija                                928               1 250           1 160 000
   Profesionālā apmācība                                   640               2 400           1 536 000
                                                           288               4 000           1 152 000
   Specializēta apmācība/izglītība
   Pašnodarbinātības subsīdija                             120              15 000           1 800 000
                                   Starpsumma (a):                                           5 648 000;
       Procentuāli no individualizēto pakalpojumu                     —
                                                                                             (68,88 %)
                                            paketes
   Pabalsti un stimuli (darbības saskaņā ar EGF regulas 7. panta 1. punkta b) apakšpunktu)
                                                           928               1 250           1 160 000
   Pabalsti darba meklētājiem
   Mācību pabalsti                                         640               1 800           1 152 000
                                                           120               2 000             240 000
   Mobilitātes pabalsti
                                   Starpsumma (b):                                           2 552 000;
       Procentuāli no individualizēto pakalpojumu                     —                      (31,12 %)
                                            paketes
    Darbības saskaņā ar EGF regulas 7. panta 4. punktu
      1. Sagatavošanās darbības                                       —                         40 000
      2. Pārvaldība                                                   —                         40 000
      3. Informācija un reklāma                                       —                        100 000
      4. Kontrole un ziņošana                                         —                         30 000
                                   Starpsumma (c):                    —                       210 000;
                Procentuāli no kopējām izmaksām:                                              (2,50 %)
   Kopējās izmaksas (a+b+c):                                          —                      8 410 000
   EGF ieguldījums (60 % no kopējām izmaksām)                         —                      5 046 000
LV                                                   9                                                   LV
 ---pagebreak---    31.      To darbību izmaksas, kuras iepriekš minētajā tabulā noteiktas kā darbības saskaņā ar
            EGF regulas 7. panta 1. punkta b) apakšpunktu, nepārsniedz 35 % no saskaņotās
            individualizēto pakalpojumu paketes kopējām izmaksām. Grieķijas iestādes
            apstiprināja, ka šīs darbības ir atkarīgas no tā, vai paredzētie atbalsta saņēmēji
            piedalās darba meklēšanas vai apmācības pasākumos.
   32.      Grieķijas iestādes apstiprināja, ka ieguldījumu izmaksas pašnodarbinātībai,
            uzņēmējdarbības sākšanai un darba ņēmēju pārņemšanai nepārsniegs EUR 15 000
            vienam atbalsta saņēmējam.
   Izdevumu atbilstības periods
   33.      Grieķijas iestādes sāka sniegt individualizētos pakalpojumus paredzētajiem atbalsta
            saņēmējiem 2014. gada 28. novembrī. Tādēļ izdevumi par darbībām, kas minētas
            26. punktā, ir atbilstoši EGF finansiālajam ieguldījumam no 2014. gada
            28. novembra līdz 2016. gada 28. novembrim.
   34.      Grieķijas iestādēm 2014. gada 3. novembrī sāka rasties administratīvie izdevumi, lai
            īstenotu EGF. Tāpēc izdevumi par sagatavošanās, pārvaldības, informācijas un
            reklāmas, kontroles un ziņošanas pasākumiem ir atbilstoši EGF finansiālajam
            ieguldījumam no 2014. gada 3. novembra līdz 2017. gada 28. maijam.
   Papildināmība ar darbībām, ko finansē no valstu vai Savienības fondiem
   35.      Valsts priekšfinansējuma vai līdzfinansējuma avots ir Grieķijas Attīstības ministrijas
            valsts ieguldījuma programma.
   36.      Grieķijas iestādes ir apstiprinājušas, ka iepriekš aprakstītie pasākumi, kas saņem
            EGF finansiālu ieguldījumu, nesaņems finansiālu ieguldījumu no citiem Savienības
            finanšu instrumentiem.
   Procedūras, ko ievēro, apspriežoties ar paredzētajiem atbalsta saņēmējiem vai viņu
   pārstāvjiem, vai sociālajiem partneriem, kā arī vietējām un reģionālām iestādēm
   37.      Grieķijas iestādes ir norādījušas, ka individualizēto pakalpojumu saskaņotā pakete ir
            sagatavota, apspriežoties ar paredzēto atbalsta saņēmēju (Atēnu dienas laikrakstu
            žurnālistu savienība (ΕΣΗΕΑ), Atēnu dienas laikrakstu darbinieku savienība
            (ΕΠΗΕΑ)) pārstāvjiem un GSEE Darba institūta pārstāvjiem. 2014. gada 17. jūnijā
            tās nosūtīja vēstuli darba ministram un ministra vietniekam, norādot informāciju par
            visaptverošo krīzi visā plašsaziņas līdzekļu nozarē, ko izraisīja ekonomikas
            lejupslīde valstī, ziņojot par milzīgo skaitu plašsaziņas līdzekļu nozares uzņēmumu,
            kas izbeidz savu darbību, samazina darbinieku algas, atlaiž darbiniekus utt., un
            lūdzot pārbaudīt atbilstību potenciālam EGF pieteikumam. Pirmajā sanāksmē
            2014. gada 27. jūnijā piedalījās pārstāvji no EGF pārvaldības struktūras Grieķijā un
            ΕΣΗΕΑ, ΕΠΗΕΑ un GSEE Darba institūta pārstāvji. Otrā sanāksme notika 2014.
            gada 31. jūlijā, un tajā piedalījās ESF darbību koordinēšanas un uzraudzības iestādes
            (EYSEKT) pārstāvji, ΕΣΗΕΑ, ΕΠΗΕΑ un GSEE Darba institūta pārstāvji un darba
            ņēmēju pārstāvji. Šajā sanāksmē darba ņēmēju pārstāvji sniedza detalizētus datus par
            iespējamo lietu, un ΕΣΗΕΑ, ΕΠΗΕΑ un GSEE Darba institūta pārstāvji apņēmās
            informēt visus darba ņēmējus par pieprasījumu finansējuma saņemšanai no Eiropas
            Globalizācijas pielāgošanās fonda. Pēc tam visi dalībnieki apsprieda ierosināto
            individualizēto pasākumu projektu saņēmējiem.
   38.      Darbinieku pārstāvju priekšlikumi bija balstīti uz viņu vajadzībām, tāpat kā sociālo
            partneru nostāja – pamatojoties uz vietējā darba tirgus vajadzībām un īpatnībām.
LV                                                 10                                              LV
 ---pagebreak---    39.     EYSEKT sadarbojās ar visām iesaistītajām pusēm par ierosināto individualizēto
           pasākumu projektu saņēmējiem.
   Pārvaldības un kontroles sistēmas
   40.     Pieteikums ietver pārvaldības un kontroles sistēmas aprakstu, kurā norādīti ietverto
           struktūru pienākumi. Grieķija paziņoja Komisijai, ka finansiālos ieguldījumus
           pārvaldīs un kontrolēs tās pašas iestādes, kas pārvalda un kontrolē Eiropas Sociālā
           fonda (ESF) finansējumu Grieķijā. ESF darbību koordinēšanas un uzraudzības
           iestāde (EYSEKT) darbosies kā pārvaldes iestāde, EDEL (Fiskālās revīzijas komiteja)
           — kā revīzijas iestāde un Īpašais maksājumu iestādes dienests — kā
           sertificētājiestāde.
   Saistības, ko uzņemas attiecīgā dalībvalsts
   41.     Grieķijas iestādes ir sniegušas visus nepieciešamos apliecinājumus tam, ka:
           –      piekļuvē ierosinātajām darbībām un to īstenošanai tiks piemēroti vienlīdzīgas
                  attieksmes un nediskriminācijas principi;
           –      ir ievērotas valstu un ES tiesību aktos paredzētās prasības par kolektīvo
                  atlaišanu;
           –      uzņēmumi, kuros atlaisti darba ņēmēji un kuri pēc darba ņēmēju atlaišanas
                  turpina veikt saimniecisko darbību, ir izpildījuši ar atlaišanu saistītos juridiskos
                  pienākumus un pienācīgi parūpējušies par saviem darbiniekiem;
           –      ar ierosinātām darbībām tiks sniegts atbalsts atsevišķiem darba ņēmējiem, un
                  tās neizmantos uzņēmumu vai nozaru pārstrukturēšanai;
           –      ierosinātās darbības nesaņems finansiālu atbalstu no citiem Savienības fondiem
                  vai finanšu instrumentiem, kā arī tiks novērsta jebkāda dubulta finansēšana;
           –      ar ierosinātām darbībām papildinās no struktūrfondiem finansētās darbības;
           –      EGF finansiālais ieguldījums atbildīs procesuālajiem un materiālajiem
                  Savienības noteikumiem par valsts atbalstu.
   IETEKME UZ BUDŽETU
   Budžeta priekšlikums
   42.     EGF nepārsniedz maksimālo gada apjomu EUR 150 miljonu apmērā (2011. gada
           cenās), kā paredzēts 12. pantā Padomes 2013. gada 2. decembra Regulā (ES,
           Euratom) Nr. 1311/2013, ar ko nosaka daudzgadu finanšu shēmu 2014.–
           2020. gadam20.
   43.     Pēc pieteikuma izskatīšanas attiecībā uz EGF regulas 13. panta 1. punktā
           paredzētajiem nosacījumiem un ņemot vērā paredzēto atbalsta saņēmēju skaitu,
           ierosinātās darbības un aplēstās izmaksas, Komisija ierosina izmantot EGF līdzekļus
           EUR 5 046 000 apmērā, kas veido 60 % no kopējām ierosināto darbību izmaksām,
           lai sniegtu finansiālu ieguldījumu saistībā ar pieteikumu.
   44.     Ierosināto lēmumu izmantot EGF kopīgi pieņems Eiropas Parlaments un Padome, kā
           paredzēts 13. punktā Eiropas Parlamenta, Padomes un Komisijas 2013. gada
   20
          OV L 347, 20.12.2013., 884. lpp.
LV                                                11                                                   LV
 ---pagebreak---              2. decembra Iestāžu nolīgumā par budžeta disciplīnu, sadarbību budžeta jautājumos
             un pareizu finanšu pārvaldību21.
   Saistītie tiesību akti
   45.       Vienlaikus ar priekšlikumu lēmumam par EGF līdzekļu piešķiršanu Komisija
             Eiropas Parlamentam un Padomei iesniegs priekšlikumu par līdzekļu pārvietošanu uz
             attiecīgo budžeta pozīciju EUR 5 046 000 apmērā.
   46.       Tajā pašā laikā, kad tā pieņem priekšlikumu lēmumam par EGF izmantošanu,
             Komisija ar īstenošanas aktu pieņems lēmumu par finansiālo ieguldījumu, kas stājas
             spēkā dienā, kad Eiropas Parlaments un Padome pieņem ierosināto lēmumu izmantot
             EGF.
   21
           OV C 373, 20.12.2013., 1. lpp.
LV                                               12                                             LV
 ---pagebreak---                                                  Priekšlikums
                      EIROPAS PARLAMENTA UN PADOMES LĒMUMS
    par Eiropas Globalizācijas pielāgošanās fonda izmantošanu (pieteikums EGF/2014/018
                                         GR/Attica Broadcasting)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES)
   Nr. 1309/2013 par Eiropas Globalizācijas pielāgošanās fondu (2014–2020) un ar ko atceļ
   Regulu (EK) Nr. 1927/200622, un jo īpaši tās 15. panta 4. punktu,
   ņemot vērā Eiropas Parlamenta, Padomes un Komisijas 2013. gada 2. decembra Iestāžu
   nolīgumu par budžeta disciplīnu, sadarbību budžeta jautājumos un pareizu finanšu
   pārvaldību23 un jo īpaši tā 13. punktu,
   ņemot vērā Eiropas Komisijas priekšlikumu,
   tā kā:
   (1)    Eiropas Globalizācijas pielāgošanās fonds (EGF) tika izveidots, lai sniegtu atbalstu
          tādiem darba ņēmējiem, kas atlaisti no darba, un tādām pašnodarbinātām personām,
          kuru darbība ir beigusies, jo globalizācijas rezultātā ir notikušas lielas strukturālas
          izmaiņas pasaules tirdzniecības modeļos, turpinās ilgstoša globālā finanšu un
          ekonomikas krīze, kas aplūkota Eiropas Parlamenta un Padomes Regulā (EK)
          Nr. 546/200924, vai sākas jauna globāla finanšu un ekonomikas krīze, un lai palīdzētu
          viņiem no jauna iekļauties darba tirgū.
   (2)    EGF var izmantot, nepārsniedzot maksimālo summu EUR 150 miljoni gadā
          (2011. gada cenās), kā noteikts Padomes Regulas (ES, Euratom) Nr. 1311/201325
          12. pantā.
   (3)    Grieķija 2014. gada 4. septembrī iesniedza pieteikumu izmantot EGF attiecībā uz
          darba ņēmēju atlaišanu26 16 uzņēmumos, kas darbojas NACE 2. redakcijas 60. nodaļas
          (“Radio un televīzijas programmu izstrāde un apraide”) nozarē27 NUTS 2. līmeņa
          reģionā Atikā (EL 30), Grieķijā. Minētais pieteikums tika papildināts ar
          papildinformāciju saskaņā ar Regula (ES) Nr. 1309/2013 8. panta 3. punktu. Šis
          pieteikums atbilst Regulas (ES) Nr. 1309/2013 13. panta prasībām par EGF finansiālā
          ieguldījuma noteikšanu. Tādēļ Komisija ir ierosinājusi piešķirt līdzekļus EUR 5 046
          000 apmērā.
   22
          OV L 347, 20.12.2013., 855. lpp.
   23
          OV C 373, 20.12.2013., 1. lpp.
   24
          OV L 167, 29.6.2009., 26. lpp.
   25
          Padomes 2013. gada 2. decembra Regula (ES, Euratom) Nr. 1311/2013, ar ko nosaka daudzgadu
          finanšu shēmu 2014.–2020. gadam (OV L 347, 20.12.2013., 884. lpp.).
   26
          EGF regulas 3. panta a) punkta nozīmē.
   27
          Eiropas Parlamenta un Padomes 2006. gada 20. decembra Regula (EK) Nr. 1893/2006, ar ko izveido
          NACE 2. red. saimniecisko darbību statistisko klasifikāciju, kā arī groza Padomes Regulu (EEK)
          Nr. 3037/90 un dažas EK regulas par īpašām statistikas jomām (OV L 393, 30.12.2006., 1. lpp.).
LV                                                    13                                                 LV
 ---pagebreak---    (4)    Tādēļ EGF būtu jāizmanto, lai sniegtu finansiālu ieguldījumu saistībā ar Grieķijas
          iesniegto pieteikumu,
   IR PIEŅĒMUŠI ŠO LĒMUMU.
                                             1. pants
   Eiropas Savienības 2015. finanšu gada vispārējā budžetā izmanto EGF, lai piešķirtu summu
   EUR 5 046 000 apmērā saistību un maksājumu apropriācijās.
                                             2. pants
   Šis lēmums stājas spēkā tā pieņemšanas dienā.
   Briselē,
   Eiropas Parlamenta vārdā —                 Padomes vārdā —
   priekšsēdētājs                             priekšsēdētājs
LV                                              14                                           LV
 ---documentbreak---                            EIROPAS
                           KOMISIJA
                                                   Briselē, 3.2.2015.
                                                   COM(2015) 37 final
                                                   ANNEX 1
                                       PIELIKUMS
                                       dokumentam
          Priekšlikums EIROPAS PARLAMENTA UN PADOMES LĒMUMAM
   par Eiropas Globalizācijas pielāgošanās fonda izmantošanu (pieteikums EGF/2014/018
                                  GR/Attica Broadcasting)
LV                                                                                    LV
 ---pagebreak---                    Uzņēmumu un atlaisto darba ņēmēju skaits
   ALPHA ΔΟΡΥΦΟΡΙΚΗ ΤΗΛΕΟΡΑΣΗ ΑΝΩΝΥΜΗ ΕΤΑΙΡΕΙΑ                    96
   ALPHA ΡΑΔΙΟΦΩΝΙΚΗ ΑΝΩΝΥΜΗ ΕΤΑΙΡΕΙΑ                              6
   N.S.P. RADIO ΡΑΔΙΟΦΩΝΙΚΗ ΑΝΩΝΥΜΗ ΕΤΑΙΡΕΙΑ                      18
   S.B.C. T.V. ΤΗΛΕΟΠΤΙΚΕΣ ΕΠΙΧΕΙΡΗΣΕΙΣ ΑΝΩΝΥΜΗ ΕΤΑΙΡΕΙΑ           2
   SPORT T.V. - ΡΑΔΙΟΤΗΛΕΟΠΤΙΚΗ ΠΡΟΒΟΛΗ ΑΝΩΝΥΜΗ
                                                                   6
   ΕΤΑΙΡΕΙΑ
   ΑΝΤΕΝΝΑ T.V. ΑΝΩΝΥΜΗ ΕΤΑΙΡΕΙΑ                                  83
   ΓΕΝΙΚΕΣ ΡΑΔΙΟΤΗΕΟΠΤΙΚΕΣ ΕΠΙΧΕΙΡΗΣΕΙΣ ΑΝΩΝΥΜΗ
                                                                  16
   ΕΤΑΙΡΕΙΑ
   ΕΙΔΗΣΕΙΣ DOT COM ΑΝΩΝΥΜΗ ΕΜΠΟΡΙΚΗ ΕΤΑΙΡΕΙΑ
                                                                  30
   ΠΑΡΟΧΗΣ ΠΛΗΡΟΦΟΡΙΩΝ ΚΑΙ ΕΝΗΜΕΡΩΣΗΣ
   ΕΚΠΑΙΔΕΥΤΙΚΗ, ΡΑΔΙΟΤΗΛΕΟΠΤΙΚΗ, ΕΚΔΟΤΙΚΗ,
                                                                   7
   ΠΑΡΑΓΩΓΙΚΗ, ΟΡΓΑΝΩΤΙΚΗ ΑΝΩΝΥΜΗ ΕΤΑΙΡΕΙΑ
   ΕΛΕΥΘΕΡΗ ΤΗΛΕΟΡΑΣΗ ΑΝΩΝΥΜΗ ΕΤΑΙΡΕΙΑ                           584
   ΡΑΔΙΟΤΗΛΕΟΠΤΙΚΕΣ ΕΠΙΧΕΙΡΗΣΕΙΣ CHANNEL NINE-9
                                                                   5
   ΑΝΩΝΥΜΗ ΕΤΑΙΡΕΙΑ
   ΡΑΔΙΟΤΗΛΕΟΠΤΙΚΗ ΑΝΩΝΥΜΗ ΕΤΑΙΡΕΙΑ                               23
   ΡΑΔΙΟΦΩΝΙΚΕΣ & ΤΗΛΕΠΙΚΟΙΝΩΝΙΑΚΕΣ ΕΠΙΧΕΙΡΗΣΕΙΣ
                                                                  13
   ΕΜΠΟΡΙΚΗ Α.Ε. ΑΝΩΝΥΜΗ ΕΤΑΙΡΕΙΑ
   ΡΑΔΙΟΦΩΝΙΚΕΣ ΕΠΙΧΕΙΡΗΣΕΙΣ ΒΗΜΑ FM ΑΝΩΝΥΜΗ ΕΤΑΙΡΕΙΑ              3
   STAR ΕΛΛΗΝΙΚΗ ΡΑΔΙΟΤΗΛΕΟΠΤΙΚΗ ΑΝΩΝΥΜΗ ΕΤΑΙΡΕΙΑ                  7
   ΤΗΛΕΤΥΠΟΣ ΑΝΩΝΥΜΗ ΕΤΑΙΡΕΙΑ ΤΗΛΕΟΠΤΙΚΩΝ
                                                                  29
   ΠΡΟΓΡΑΜΜΑΤΩΝ
                                       Kopējais atlaisto darba
   Kopējais uzņēmumu skaits: 16                                928
                                       ņēmēju skaits:
LV                                                                   LV